ЛIыIэпэ Мэхьир зэхуихьэсыжа адыгэ дамыгъэхэр
ЛIыIэпэ Мэхьир Мысырым щеджащ, 1865 гъэм Кавказым къигъэзэжри, адыгэ дамыгъэ 250-м щIигъу зэхуихьэсащ. Ахэр пасэрей тыркубзэкIэ 1893 гъэм Каир къыщыдигъэкIащ. ЛIыIэпэ Мэхьир XIX лIэщIыгъуэм хэIущIыIу ищIа адыгэ дамыгъэхэр Едыдж Батырай иджырей тыркубзэкIэ Германием (Эдинген къалэм) 2004 гъэм щытридзащ. Дамыгъэхэр 2008 гъэм Мейкъуапэ дунейм къыщытехьащ, ахэр зыгъэхьэзырари тхылъым пэублэ псалъэ щIызыгъуари Едыдж Батырайщ.
Едыдж Батырай Тыркум къыщыхъуащ, Германием щеджащ, хэкум къигъэзэжауэ, Мейкъуапэ щопсэу, щIэныгъэхэм я докторщ. Нобэ тыдодзэ ЛIыIэпэ Мэхьир илъэси 148-рэ и пэкIэ зэхуихьэсыжа дамыгъэхэм ящыщхэр.
